open-index/open-wikipedia-markdown huggingface dataset:
צפורה שפירא

**צפורה שפירא** (17 במרץ 1938, י"ד באדר ה'תרצ"ח – 27 בנובמבר 2024, כ"ו בחשוון ה'תשפ"ה) הייתה בלשנית עברית, בעלת תואר דוקטור בלשון עברית, ששימשה יועצת לשון, מדריכה ומרצה בדיבור נכון ובהגייה מדויקת. הייתה יועצת לשון של קול ישראל בתל אביב יותר מ-20 שנה ומורה ומרצה לעריכה ולדיבור בציבור באוניברסיטת בר-אילן ובמכללות שונות.

## ביוגרפיה
צפורה שפירא נולדה ב־1938 בקרקוב שבפולין, בת למרדכי וחיה וולקן, מניצולי רשימת שינדלר. הייתה בגטו קרקוב ושרדה כתינוקת יחידה ממחנה פלשוב. מן המחנה הוצאה בתרמיל גב בידי חבר של הוריה, והוא העבירהּ לחבר פולני, יוליאן קוסק, מחסידי אומות העולם, אצלו גדלה עד תום המלחמה.

בשנת 1945 עלתה לארץ ישראל. גדלה והתחנכה בתל אביב. למדה בבית הספר היסודי הדתי תלפיות בתל אביב, ואחר כך בתיכון הדתי צייטלין. את התואר הראשון בספרות ומקרא השלימה ב. ב-1961 נישאה לחברה מתנועת בני עקיבא, שמואל שפירא. לזוג נולדו שלושה ילדים.

שפירא סיימה לימודי תואר ראשון בלשון ובלשנות שמית באוניברסיטת תל אביב, ולימודי תואר שני ודוקטורט בלשון עברית באוניברסיטת בר-אילן. נושא עבודת הדוקטורט שלה, בהדרכת פרופ' אורה שורצולד, היה: "העברית בתל אביב בשנים תרס"ט-תרצ"ה לפי מודעות". לאורך שנות לימודיה האקדמיים הייתה מורה ומחנכת ומרצה לספרות, תנ"ך ולשון עברית במספר מוסדות חינוך, בהם בית הספר הריאלי בחיפה, סמינר "תלפיות" בתל אביב, אוניברסיטת תל אביב, אוניברסיטת בר-אילן ועוד.

בשנים 1979–2003 שימשה יועצת לשון של קול ישראל בתל אביב. במסגרת עבודתה גם לימדה והכשירה קריינים וכתבים לדיבור נכון ולהגייה מדויקת. בשנת הלשון הִגישה תוכנית ברשת ב' "על קצה הלשון", שעסקה בענייני לשון בישראל ובתפוצות. נוסף על כך ערכה והגישה חידון בתוכנית "משחקי לילה" של זאב ענר, פינה בתוכנית של רבקה מיכאלי "עברית לנהגים" עברית על מונחי נהיגה, ולפני בחירות גם ערכה והגישה ביומן השבוע פינה על העברית של תעמולת בחירות ועוד.

בשנת 2018 הוענק לה תואר יקירת העיר תל אביב-יפו.

הלכה לעולמה ב-27 בנובמבר 2024, ונטמנה בבית העלמין קריית שאול.

## מספריה
***דיבור בציבור**, בהוצאת מודן
***הדקדוק העברי השימושי**, בהוצאת שוקן
***דקדוקים א-ג**, בהוצאת ספר לכול
***מילון בחרוזים לילדים**,עם אהוד מנור, בהוצאת דניאלה די-נור והקיבוץ המאוחד
***מי רוצה להיות מיליארדר**, בהוצאת שוקן
***שיבוץ מהיר**, בהוצאת אוריון

## קישורים חיצוניים

* 
* 
* 

## הערות שוליים

קטגוריה:ישראליות ילידות פולין
קטגוריה:ישראלים ילידי פולין
קטגוריה:בלשניות ולשונאיות ישראליות
קטגוריה:בלשנים ולשונאים עבריים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:סגל בית הספר הריאלי
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:יקירות תל אביב-יפו לשנת 2018
קטגוריה:יקירי תל אביב-יפו לשנת 2018
קטגוריה:בוגרות בני עקיבא
קטגוריה:בוגרי בני עקיבא
קטגוריה:אישים הקבורים בבית הקברות קריית שאול
קטגוריה:ישראליות שנולדו ב-1938
קטגוריה:ישראלים שנולדו ב-1938
קטגוריה:ישראליות שנפטרו ב-2024
קטגוריה:ישראלים שנפטרו ב-2024
קום דה גרסון

**קום דה גרסון** (בצרפתית: **Comme des Garçons**, מילולית "כמו בנים"), הוא מותג אופנה יפני שנוסד על ידי ריי קוואקובו אשר עומדת בראשו גם כיום. בסיס הפעילות של החברה הוא בטוקיו ובפלאס ונדום בפריז, ובה מוצגים גם הקולקציות העיקריות שלהם במהלך שבוע האופנה של פריז.

חנות הדגל היפנית נמצאת באויאמה, רובע האפנה בטוקיו. לחברה יש גם חנויות קונספט ביניהן גם מוזיאון המסחר קום דה גרסון ו קורסו קומו 10 בטוקיו, כמו גם חנויות בקיוטו, אוסקה ופוקואוקה. כמו כן למותג סניפים ברחבי העולם ברחוב Rue du Faubourg וב- St-Honoré בפאריס, ב-West 22nd Street בניו יורק, וכן חנויות בהונג קונג, בייג'ינג, בנגקוק, סיאול, סינגפור ומנילה.

## ריי קוואקובו
ריי קוואקובו, היא מעצבת אופנה יפנית, והמייסדת של המותג קום דה גרסון. קוואקובו נולדה בשנת 1942 ב-11 באוקטובר, בטוקיו, יפן. היא למדה לימודי אמנות וספרות באוניברסיטת קייו. לאחר סיום לימודיה בשנת 1964, עבדה קאוקובו במחלקת הפרסום בחברת הטקסטיל, אסאהי קאסי והיא המשיכה לעבוד כסטייליסטית עצמאית בשנת 1967. שנתיים לאחר מכן החלה לעצב וללבוש בגדים משלה תחת המותג "קום דה גרסון". ריי קוואקובו נחשבת לאחת ממעצבות האופנה המשפיעות והחשובות במאה ה-20, ונחשבת לאמה הרוחנית של שישיית המעצבים המפורסמת מאנטוורפן. קאווקובו אוהבת לשחק בתוך גבולות האוונגרד הקיצוני. היא עוטפת את הדוגמניות בשמלות מרופדות שכמעט בלתי ניתנות ללבישה, ויוצאת בהצהרות מתריסות שבאות לידי ביטוי בעיצובים המרתקים שלה.

בקולקציית החורף החדשה של קום דה גרסון היא בחרה לצאת מתוך הקונספט של "טעם רע עדיף מחוסר טעם", ויצרה דגמים מלאים בגוונים של אדום, שחור, ורוד ולבן, עם הרבה תחרה, רשתות וסרטים. בנוסף, החנויות שלה גם הן מבוססות על תפישה מהפכנית ששינתה את פני העיצוב ואת חוויית הקנייה.

## היסטוריה
קום-דה-גרסון הוקמה בשנת 1969 על ידי מעצבת האופנה ריי קוואקובו, והצלחתה הלכה וגברה במהלך שנות ה-70. בשנות ה-80 היא הפכה לעמוד תווך של עולם האופנה, ובמקביל פותחו בחברה עוד ועוד קווי לבוש לגברים ולנשים. בשנות ה-90 חל מעבר מהסגנון הייחודי של החברה – בגדים מפורקים וקרועים בטוב טעם, לסגנון מתוחכם אפילו יותר, עם מניפולציות של טקסטיל וגזרות חסרות במכוון. בקולקציית "lumps and bumps" מ-1997, למשל, שולבו בדים עם "פגמי ייצור" מכוונים בשלב האריגה, מה שיצר בגדים עם צברי חוטים, גבשושיות וכדרורים, שאותם גזרו ותפרו המעצבים בקום-דה-גרסון לכדי בגדים שיש להם אמירות ייחודיות ומראה חד-פעמי. הקולקציה נחשבת לקלאסיקה והיוותה השראה למעצבים רבים אחרים.

## ישראל
כבר משנת 2011 אפשר לרכוש את יצירות האופנה של ריי קוואקובו בארץ. אשר אותן ניתן להשיג ברשת "רדיקל קום איל פו" בנמל תל אביב ובסניף ברמת השרון.

## שיתופי פעולה
החברה "קום דה גרסון" עשתה שיתופי פעולה עם מגוון רשתות אופנה בהן מותגי עלית אך גם עם מותגי מיינסטרים וחברות פאסט פשן. כגון: J.Crew, Levi's, Lacoste, Fred Perry, The North Face, Supreme, Nike, Inc., Monocler, H&M, Undercover, Visvim, Chrome Hearts, 10.Corso.Como, Kaws, Louis Vuitton ועוד.

## בשמים
"קום דה גרסון" מייצרת קו של בשמים, שרובם בלתי קונבנציונליים בעולם הבושם, באותה רוח כמו בגדי המותג.

החברה פרסמה את הבושם הראשון שלה, Comme des Garçons, בשנת 1994.

מאז 2002, קו הבושם הצטרף לחברת פויג כדי להפוך לחלק מקטלוג הבשמים שלה.

המותג פיתח ניחוח יוניסקס, G I R L, עם פארל וויליאמס, הושק ב-28 באוגוסט 2014. האמן KAWS עיצב את הבקבוק.

## קישורים חיצוניים

* 

## הערות שוליים

קטגוריה:מותגי אופנה עילית
קטגוריה:חברות אופנה יפניות
קטגוריה:חברות יפניות
קטגוריה:מותגים יפניים
שכבה כפולה חשמלית

טקסט=תיאור סכמטי של שכבה כפולה |ממוזער|תיאור סכמטי של שכבה כפולה, בה מטען חשמלי חיובי צמוד למשטח ושלילי מקבלי אליו. במקרה זה, המשטח הוא בעל מטען שלילי. בהתאמה, אל משטח בעל מטען חיובי, ימשכו מטענים שליליים. 
**שכבה כפולה חשמלית** (באנגלית: electrical double layer, EDL), היא מבנה שנוצר על משטח של עצם, כאשר הוא נחשף לנוזל. המבנה, עשוי משתי שכבות מנוגדות של מטען חשמלי, המקבילות וצמודות אחת לשנייה. השכבה הראשונה, היא זו הצמודה למשטח עצמו, ועשויה ממטענים חשמליים ה"ספוגים" בתוך העצם עקב תגובות כימיות. השכבה השנייה, בעלת מטען מנוגד לשכבה הראשונה, נמשכת לשכבה הראשונה עקב חוק קולון.

## דוגמה לשכבה כפולה, ב[[תא דניאל]]
**למי שלא מכיר את פעילות תא דניאל, מומלץ לקרוא עליה, לפני שימשיך לקרוא את הדוגמה, שכן הדוגמה מתבססת על כך שלקוראים יש הבנה בסיסית של התא.**

ברגע הנחת פיסת המתכת בתמיסת יוני המתכת מתחילות להתרחש שתי תגובות:

# מולקולות המים החופשיות בתמיסה מושכות באמצעות הקוטב השלילי שלהן את הקטיונים הנמצאים בתוך המתכת. נוצרים קטיונים ממוימים בתמיסה ואלקטרונים הנשארים בים האלקטרונים במתכת.
# הקטיונים הממוימים בתמיסה נמשכים לים האלקטרונים במתכת ונכנסים לתוכה.

קצב התגובות נהיה שווה בתוך שניות ונוצר שיווי משקל במערכת האלקטרוכימית.

בזמן יצירת שיווי המשקל נוצרת **השכבה הכפולה.**

**השכבה הכפולה**, מורכבת ממטען חשמלי בשכבה החיצונית של המתכת, וממטען חשמלי נגדי שנמשך אליו מהתמיסה. לדוגמה, למתכת אבץ פוטנציאל חיזור שלילי. כלומר, יוני האבץ במתכת נוטים להמשך בידי מולקולות המים אל התמיסה. על המתכת נוצרת שכבה שלילית של אלקטרונים אשר אליה נמשכים יוני האבץ הממוימים בתמיסה. במהלך שיווי המשקל יוני אבץ יוצאים מהמתכת ונכנסים אליה בקצב זהה כך שהשכבות לא משתנות.

לנחושת פוטנציאל חיזור חיובי. כלומר, יוני הנחושת הממוימים בתמיסה נוטים להמשך לאלקטרונים במתכת. במהלך שיווי המשקל קצב כניסתם ויציאתם של יוני המתכת מהתמיסה למתכת נהיה שווה ונוצרת שכבת יוני נחושת חיובית במתכת, הנמשכת לשכבת יוני (SO4-2(aq בתמיסה.
## קישורים חיצוניים

* 

קטגוריה:אלקטרוכימיה
קטגוריה:חשמל
קטגוריה:תערובות כימיות
נמל התעופה הבין-לאומי אוריו אל סריו

**נמל התעופה הבין-לאומי אוריו אל סריו** (באיטלקית: **Aeroporto di Bergamo-Orio al Serio**), ידוע באופן רשמי בשם **נמל התעופה הבין-לאומי איל קאראווג'ו**, הוא נמל התעופה השלישי בגודלו באיטליה. הנמל ממוקם בשטח המוניציפלי של היישוב אוריו אל סריו, 3.7 קילומטרים דרומית-מזרחית לעיר ברגמו ו-45 קילומטר צפונית-מזרחית למילאנו, שבה ממוקמים נמל התעופה מלפנסה ונמל התעופה לינאטה. המרחק לנמל לינאטה כ-50 ק"מ ולנמל מלפנסה כ-95 ק"מ. המרחק לנמל התעופה ורונה-וילפרנקה מסתכם בכ-107 ק"מ. בשנת 2017 חלפו באוריו דל סריו כ-11 מיליון נוסעים. הנמל משמש גם לטיסות פנים ארציות.

בסמוך לנמל התעופה, מדרום לו, נמצא מרכז הקניות אוריו סנטר, אחד ממרכזי הקניות הגדולים באיטליה.

הנמל נקרא בפי חברות תעופה שונות בשם מילאנו/ברגמו אף שגם מילאנו וגם ברגמו אינן חלק מן השם הרשמי של נמל התעופה.

## רקע
נמל התעופה מנוהל על ידי SACBO, חברה אשר מוחזקת חלקית על ידי חברת SEA(Aeroporti di Milano) המפעילה את נמלי התעופה מלפנסה ולינאטה שבמילאנו.
נמל התעופה נקרא משנת 2011 על שם מיכלאנג'לו מריסי דה קאראווג'ו, צייר בארוק אשר גדל כילד בקאראווג'ו שבנפת ברגמו.

נמל התעופה משרת 24 חברות תעופה. חברת התעופה ריינאייר משתמשת בנמל התעופה כבסיס של החברה, והוא נחשב לבסיסה הגדול ביותר של החברה באירופה.

## תחבורה אל הנמל וממנו

**רכב פרטי**

נמל התעופה מקושר לכביש המהיר A4 (מילאנו-ונציה).

**אוטובוסים**

קיים שירות של אוטובוסים מנמל התעופה ליעדים רבים בהם מילאנו, ארצו, ברשיה, בולוניה, ורונה, טורינו, מונצה ופארמה.

**רכבת**

תחנת הרכבת הקרובה נמצאת בברגמו, כ-5 קילומטרים מנמל התעופה. שירות אוטובוסים מוביל מנמל התעופה לתחנת הרכבת.

## קישורים חיצוניים

* 
* אתר רשמי נמל התעופה אוריו אל סריו (באנגלית)

## הערות שוליים

קטגוריה:איטליה: שדות תעופה
קטגוריה:לומברדיה
קטגוריה:ברגמו
מייקל אוליבר

**מייקל אוליבר** (באנגלית: **Michael Oliver**; נולד ב-20 בפברואר 1985) הוא שופט כדורגל אנגלי. מאז 2012 הוא מכהן כשופט בינלאומי ומאז 2018 הוא חלק משופטי העל של אופ"א.

## קריירת שיפוט
אוליבר נולד באשינגטון, נורת'מברלנד והוא שופט כדורגל מאז גיל 14. הוא התקדם במהרה בדרגות. הוא הפך לשופט הצעיר ביותר בפרמייר ליג כאשר שפט משחק בין פולהאם לפורטסמות' בינואר 2010.

ב-2013 הוא שפט את גמר גביע הליגה באצטדיון ומבלי וגם את חצי גמר הגביע האנגלי ובכך הפך לשופט הצעיר ביותר שהגיע למעמד הזה. שנה לאחר מכן הוא גם שפט את מגן הקהילה האנגלי בין מנצ'סטר סיטי לארסנל. בשנת 2015 אוליבר שפט את גמר אליפות העולם עד גיל 17 בצ'ילה. ב-28 בפברואר 2016 אוליבר שפט את גמר גביע הליגה בין ליברפול למנצ'סטר סיטי.

בשנת 2016 הוא שפט לראשונה משחק בליגת האלופות. הוא שפט בשלב הבתים את ספורטינג ליסבון נגד לגיה ורשה.

ב-14 במרץ 2018 אוליבר שפט את משחק שמינית גמר ליגת האלופות בין באיירן מינכן לבשיקטש.

ב-11 באפריל 2018 אוליבר שפט את משחק הגומלין של רבע גמר ליגת האלופות של ריאל מדריד נגד יובנטוס. עד לדקה התשעים יובנטוס הובילו 0–3 מצב שהיה מביא את המשחק להארכה. בדקה ה-92 אוליבר שרק לפנדל שנוי במחלוקת לטובת ריאל מדריד מה שגרם לכעס אצל שחקני יובנטוס ושוערה של יובנטוס ג'אנלואיג'י בופון הורחק עקב התנהגותו בעקבות ההחלטה. כריסטיאנו רונאלדו כבש עבור ריאל את הפנדל ויובנטוס הודחה מהטורניר. בעקבות החלטה זו קיבלו אוליבר ואשתו איומים על חייהם

ב-19 במאי 2018 אוליבר שפט את גמר הגביע האנגלי בין צ'לסי למנצ'סטר יונייטד המשחק הסתיים בתוצאה 0–1 לצ'לסי.

## קישורים חיצוניים

## הערות שוליים

קטגוריה:שופטי כדורגל בריטים
קטגוריה:אנגלים שנולדו ב-1985
עבודה (תרמודינמיקה)

בתרמודינמיקה, ביצוע **עבודה** הוא מעבר אנרגיה בין מערכת לסובביה, מבלי מעבר אנטרופיה. עבודה בתרדמונימיקה, היא הכללה של עבודה בפיזיקה. בדומה לפיזיקה, מעבר האנרגיה נגרם על ידי כוחות חיצוניים, הפועלים על המערכת. הכוחות החיצוניים, יכולים להיות למשל: כוח חשמלי, כוח הכבידה, לחץ ועוד. לדוגמה, בתאים אלקטרוכימיים פועל כוח חשמלי. לכן, התאים משתמשים בחלק מן האנרגיה הנפלטת בתגובות ספונטניות לצורך יצירת אנרגיה חשמלית, כלומר, ביצוע עבודה.

קטגוריה:תרמודינמיקה
מוסטייה-סנט-מארי

**מוסטייה-סנט-מארי** (בצרפתית: **Moustiers-Sainte-Marie**) הוא כפר וקומונה בדרום צרפת, ליד קניון ורדון, שנבחר לאגודת ״הכפרים הכי יפים של צרפת" . הכפר הקטן, הקיים מאז ימי הביניים, שוכן על מתלול סלעי של אבן גיר. בלב הכפר נובע מעין ומתחתיו מפל מים קטן.

## היסטוריה
החל מהמאה ה-5 התגוררו נזירים מתבודדים במערות במצוקים שמעל מקום הכפר הנוכחי. במאות ה-9 וה-10 היה האזור תחת שלטון מוסלמי, ותושבי הסביבה מצאו מחיה במערות שקודם שימשו את הנזירים. לאחר סיום השלטון המוסלמי החלה פריחה באזור. במאות ה-12 וה-13 קם הכפר: נבנו ביצורים, כנסיות ובתי מגורים. במאה ה-16 הייתה תקופת פריחה לכפר, תודות לפריחת תעשיות שהתבססו על אנרגיית המים, כמו בורסקאות, ייצור ניר ועוד. במאות ה-17 וה-18 הייתה מוסטייה סנט-מארי מרכז תעשיית הפאיאנס הצרפתית.

### יעד לעולי רגל
כנסיית Notre Dame de Beauvoir נבנתה במקום בו עמדה כנסייה כבר במאה ה-5, מלמדת על הקדושה שיוחסה למקום ועל היותו יעד לעליה לרגל בציפייה לנס.

## הכוכב המוזהב
הכוכב המוזהב תלוי בגובה רב על שרשרת באורך 225 המתוחה בין שני מצוקים. האגדה המקומית מספרת שבתקופת מסעי הצלב נשבה אביר יליד המקום, בוזון דה בלקס (Bozon de Blacas), בידי המוסלמים. הוא נדר נדר לתלות כוכב מעל הכפר, וכך עשה לאחר שהשתחרר. הכוכב והשרשרת המקוריים הוחלפו מספר פעמים לאורך הדורות. הם נתלו מחדש בפעם האחרונה בתחילת המאה ה-21.

## אתרים בכפר
* מוזיאון הפאיאנס, בו מוצגות דוגמאות של פאיאנס מתקופת הפריחה של התעשייה במקום.
* כנסיית עליית מרים לשמיים, כנסייה רומנסקית מהמאה ה-12. הכנסייה מוכרזת כאתר מורשת צרפתי (Monument historique)
*גבוה מעל הכפר נמצאת כנסיית "גבירתנו של הנוף" ( Notre-Dame-de-Beauvoir) שהייתה יעד לעולי רגל. הכנסייה, מהמאה ה-16, מוכרזת כאתר מורשת צרפתי.
* הכוכב המוזהב התלוי בגובה רב מעל הכפר.

## אתרים בסביבה
* קניון ורדון
* האגם המלאכותי של סנט קרואה ( Sainte Croix)
* שדות הלבנדר של רמת ולנסול (Valensole)

## גלריה

תמונה:Moustiers Sainte Marie.jpg|על רקע קניון ורדון.
תמונה:Moustiers-Sainte-Marie Schlucht mit Stern 0499.jpg|מצוקי הקניון נישאים מעל הכפר, באמצע נראה הכוכב המוזהב.
תמונה:Star above Moustiers Sainte Marie.jpg|הכוכב המוזהב.
תמונה:Moustiers-Sainte-Marie.jpg|מרכז הכפר.
תמונה:Moustiers-Sainte-Marie Notre-Dame clocher 28.JPG|כנסיית עליית מרים לשמיים.


## קישורים חיצוניים

* 
*  אתר התיירות הרשמי (אנגלית)

קטגוריה:פרובאנס-אלפ-קוט ד'אזור: יישובים
שעת הדחק

**שעת הדחק** הוא מושג הלכתי לתיאור מצב שבו יש קושי לקיים את ההלכה, על פי שורת הדין שנפסק, ובמקרים מסוימים ניתן להקל בדין במצבים אלו.

בספרי ההלכה לא נכתבה הגדרה ברורה באלו הלכות ניתן להקל בשעת הדחק, וכן לא נזכר אילו מקרים נחשבים ל'שעת הדחק', והדבר נתון לשיקול דעת המורה הוראה לדמות את המקרה הנתון למקרים אחרים שנזכרו בחז"ל ובראשונים כשעת הדחק.

מקרים נפוצים של שעת הדחק הם בין השאר כאלה שיהיה בהם הפסד גדול, או בושה, עקב קיום ההלכה כפי שהיא.

## מקרים שנזכרו בתלמוד ובראשונים
ישנן מספר מצבים, שנזכרו בתלמוד ובפוסקים ככאלה שניתן להקל בהם במקרה של 'שעת הדחק':
* כאשר פסיקת ההלכה להחמיר אינה מוחלטת, כגון במקרה וישנה מחלוקת בדין וההלכה נפסקה כשעה המחמירה, אך עם זאת דעת המקילים לא נדחתה לגמרי.
* בתלמוד נזכרו דינים שונים שמראש נתקנו רק למצבים רגילים, ובזמנים של שעת הדחק ניתן להקל בהם, כגון איסור שבות שהותרו לחולה, או איסורים שונים שהותרו מפני כבוד הבריות.
* יש שכתבו שכל דין שהוא לכתחילה, אזי בשעת הדחק ניתן להקל כפי הדין בדיעבד: .

## ראו גם
* לכתחילה ובדיעבד

## קישורים חיצוניים
* 
* 

## הערות שוליים

קטגוריה:כללים ועקרונות בהלכה
פאבלו שילקו

**פאבלו שילקו** הידוע גם בכינויו **די ג'יי פאשה** (באוקראינית:Шилько Павло Юрійович; נולד ב-6 באוגוסט 1977) הוא מגיש רדיו וטלוויזיה אוקראיני.

## קורות חיים
שילקו נולד במחוז קמרובו וב-1983 עבר עם משפחתו לזפוריז'יה.

מ-1994 ועד 1999 למד באוניברסיטת קייב. ב-1996 הוא החל לעבוד בתחנת רדיו מקומית שם הגיש מספר תוכניות. הוא ביצע סיקור לרדיו מאירועים כמו טקס פרסי גראמי, האולימפיאדה ואליפות אירופה בהוקי.

ב-2003 כשאוקראינה הצטרפה לאירוויזיון הוא נבחר לפרש את האירוע לטלוויזיה האוקראינית וביצע זאת גם ב-2006. הוא הנחה את אירוויזיון 2005 מהיכל הספורט בקייב ביחד עם מריה אפרוסינינה, ב-2006 הוא כתב את המילים לשיר "הראה לי את האהבה שלך" שייצג את אוקראינה באירוויזיון בביצועה של הזמרת טינה קרול.

הוא הנחה אירועים מתוקשרים רבים ובין היתר את נשף ההתרמה של השגרירות האמריקאית באוקראינה בשנים 2002–2005, ליווה את הקונצרט של בראיין אדמס בקייב, המופע של הפרודיג'י ויום אירופה באוקראינה. שילקו נשוי ולו שתי בנות.

## קישורים חיצוניים
* 

קטגוריה:בוגרי אוניברסיטת קייב
קטגוריה:מנחי טלוויזיה אוקראינים
קטגוריה:מנחי האירוויזיון באוקראינה
קטגוריה:שדרני רדיו וטלוויזיה
קטגוריה:אוקראינים שנולדו ב-1977
יהודה בר-נתן

**יהודה בר-נתן** (25 באפריל 1903 – 12 בספטמבר 1989) היה תעשיין ישראלי, נשיאה השני של התאחדות התעשיינים בישראל או בשמה בשנות נשיאותו, התאחדות בעלי התעשייה.

## ביוגרפיה
יהודה בר-נתן נולד כיהודה גרינשפן בעיירה דמבציה בפולין. אביו נתן גרינשפן היה תעשיין בתחום מוצרי העץ. התחנך בגרמניה.

בשנת 1934 עלה לארץ ישראל והצטרף כשותף למפעל לייצור אלכוהול "התוסס".

בר נתן יזם את מיזוגם של 10 מפעלי חמצן בארץ לשני מפעלים גדולים, בחיפה ובת"א, ובשנות השבעים חלש על תשעה מפעלים בארץ, ביניהם מפעל לבירה, מפעל לייצור שמרים ואלכוהול, ומפעל לשפופרות אלומיניום.

במקביל לפעילותו כתעשיין, התמסר לפעילות ציבורית, והיה חבר הוועד הפועל של התאחדות בעלי התעשייה, ויושב הראש שלו, חבר הנהלת "בנק ישראלי לתעשייה" ונציג ההתאחדות בגופים שונים. כמו "הבנק לפיתוח התעשייה".

בשנת 1959, עם מותו של אריה שנקר, נשיאה הראשון של ההתאחדות ששימש בתפקיד למעלה מרבע מאה, נענה לבקשת חבריו לאתגר להיכנס לנעלי הענק של שנקר והתמנה לנשיאה השני של התאחדות התעשיינים.

בתקופת כהונתו פעל רבות, כמו שנקר לפניו, יחד עם עמיתו, מנהל "הבנק הישראלי לתעשייה", אלוף ליטא בשחמט לשעבר, אלכסנדר מאכט, לקידום וחיזוק התעשייה בישראל.

תקופת כהונתו תיזכר כתקופה ה"פוסט שנקרית".

בשל בעיות בריאותיות, פרש בר נתן מתפקידו בשנת 1962, לאחר כשנתיים בלבד בתפקיד, אך המשיך למלא תפקידים אחרים בהתאחדות.

בר נתן נשא לאישה את קלרה. לזוג נולדו שני בנים. הוא נפטר ב-1989 ונקבר בבית העלמין קריית שאול.

כעשור לאחר פרישתו מהתפקיד נשא בנו לאישה את נכדתו של עמיתו לשעבר, מנהל "הבנק לתעשייה" אלכסנדר מאכט, בתם של רבקה ומשה מילר מולאור, משפטן, עיתונאי ופעיל ציוני.

בנם, נכדו של נשיא ההתאחדות לשעבר הוא השחקן והקומיקאי רועי בר נתן. 
 
נכדו הוא הפסנתרן הישראלי ינון ברנתן.

בר נתן זכור לרבים כאדם מאופק וג'נטלמן בהופעתו ובסגנונו, "תעשיין בלי רעש" נהגו לכנותו.

## קישורים חיצוניים
* 
* התאחדות התעשיינים בישראל - נשיאי ההתאחדות לדורותיהם 

## הערות שוליים

קטגוריה:תעשיינים ישראלים
קטגוריה:ישראלים ילידי פולין
קטגוריה:נשיאי התאחדות התעשיינים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1903
קטגוריה:ישראלים שנפטרו ב-1989
ליב חנליש

רבי **יהודה ליב חנה'ליש** (נפטר בכ"א בשבט ה'שנ"ו; מכונה בדרך כלל: ר' **ליב חנליש**, ובראשי תיבות: **מהרל"ח** או **מהר"ל מלובלין**) היה ראש ישיבה בלובלין, ומחבר "חידושי מהרל"ח" על ספר ארבעה טורים.

## ביוגרפיה
רבי ליב נולד לרבי מאיר מטנהויזן, והיה אחיו של רבי יעקב תמרליש (הראשון).

למד אצל הרמ"א, שהיה גם קרוב משפחתו. התיישב בעיר לובלין וניהל שם ישיבה יחד עם אחיו יעקב. יש שסברו שכיהן כאב"ד לובלין, ואף הציעו לזהות אותו עם ר' ליבא אב"ד לובלין הנזכר בשו"ת הב"ח. אולם, הוא אינו מכונה אב"ד, ונראה שלא היה מרא דאתרא ולא נשא במשרה רשמית בלובלין.

נפטר בלובלין ביום כ"א בשבט שנ"ו, ונקבר בבית הקברות היהודי הישן שבעיר.

## ספר "חידושי מהרל"ח"
בישיבתו הרצה רבי ליב שיעורי הלכה בספר "ארבעה טורים". לבקשת תלמידיו העלה את ביאוריו על הכתב והתכוון להדפיסו ולהוציאו לאור, אך הוא נפטר באמצע ההדפסה. אחיו רבי יעקב סיים להדפיס את ספרו על חלק "אורח חיים" בשם "ויגש יהודה" שיצא לאור כשלש וחצי שנים אחר פטירתו, ביום כ"ו באלול שנ"ט. הספר לא נדפס שוב והוא לא היה נפוץ.

בין השנים תק"נ-תקנ"ו, הדפיס רבי מיכאל שמעון מייא את הטורים בדפוס דיהרנפורט. בחלק אורח חיים שבמהדורה נוסף מדור חדש בשם "חידושי מהרל"ח" בו נאספו חידושים מתוך הספר "ויגש יהודה" (בקיצור), ובשאר החלקים נדפס מדור בשם "חידושי הגהות" שאין מקורו בדברי מהרל"ח. לימים שונה השם בעקבות שאר חלקי הטור, וחידושי מהרל"ח כונו גם כן בשם "חידושי הגהות". בשל כך, ישנם דפוסים שבטעות ייחסו את כלל ההגהות למהרל"ח.

מאז מהדורה זו, מודפסים חידושי מהרל"ח בכל מהדורות הטור המודפסות.

## לקריאה נוספת
* חיים שלמה רוזנטל, "הגאון רבי ליב חנליש וחידושי ההגהות על הטור", **מוריה**, עב (תשל"ו), עמ' מו-נ.
* הרב יחיאל דוב ולר, "ספר ויגש יהודה על הטור לרבי יהודה ליב חנליש", **זכור לאברהם** תשס"ב–תשס"ג, חלק א, עמ' קיח–קלו.

## קישורים חיצוניים
* 

## הערות שוליים

קטגוריה:ראשי ישיבה פולנים
קטגוריה:רבנים פולנים
קטגוריה:פרשני הטור
קטגוריה:לובלין: רבנים
קטגוריה:נפטרים ב-1596
חואן אנטוניו ביונה

**חואן אנטוניו ביונה** הידוע כ-**ח. א. ביונה** (**Juan Antonio García Bayona** או **J. A. Bayona** נולד ב-9 במאי 1975, ברצלונה, ספרד) הוא במאי קולנוע ספרדי. ידוע בעיקר בזכות סרט האימה "בית היתומים" (2007), סרט האסונות "הבלתי אפשרי" (2012), סרט הפנטזיה "7 דקות אחרי חצות" (2016) ו"עולם היורה: נפילת הממלכה" (2018). כמו כן ביים מספר פרסומות וקליפים.

## ביוגרפיה
הוא נולד במאי 1975 בברצלונה ויש לו אח אחד, קרלוס ביונה, ששיחק כנציב בחלק מסרטיו. הוא למד בבית הספר הקולנועי ESCAC. בגיל 19 פגש בפסטיבל סרטים את הבמאי המקסיקני גיירמו דל טורו שהתנדב לסייע לו לביים סרטים.

לאחר שסיים את לימודיו החל לביים מספר פרסומות וסרטונים. בגיל 20 החל להפיק סרטוני וידאו ללהקות ספרדיות קטנות ובהמשך גם לכמה זמרות כמו פסטורה סולר, ננה, אנריקו בנברי, ג'ינט ויצר קלטת וידאו ללהקה קיו.

ב-1999 יצא סרטו הראשון My Holidays וב-2002 יצא סרטו The Spongeman.

ביים את הסרט "בית היתומים" (The Orphanage) שיצא ב-2007 ממנו הרוויח 8.3 מיליון דולר וזכה ב-7 קטגוריות פרסי גויה. באותה שנה חתם על חוזה עם סרטי יוניברסל לכתיבת הסרט Hater. ביונה היה מהבמאים המועמדים לתפקיד יצירת הסרט דמדומים 3 מ-2010.

ב-2012 הוציא את סרט האסונות הספרדי (אך דובר האנגלית) הבלתי אפשרי עליו קיבל ביקורות חיוביות שגרף 8.3 מיליון דולר, גרף 5 פרסים ושבר את שיא הפתיחה בקולנוע הספרדי.

ביים את 2 הפרקים הראשונים של סדרת האימה הבריטית פני דרדפול שיצאה במאי 2014 עבור רשת השידור "Showtime".

בשנת-2016 יצא הסרט בבימויו 7 דקות אחרי חצות (A Monster Calls) המבוסס על ספר הפנטזיה 7 דקות אחרי חצות.

ביים את סרט החמישי בסדרת סרטי פארק היורה: עולם היורה: נפילת הממלכה שיצא לאקרנים ביוני 2018 והיה לסרטו הרווחי ביותר, עם מעל מיליארד ו-300 מיליון דולר.

ב-2019 נשכר להפיק ולביים את שני הפרקים הראשונים של סדרת הטלוויזיה "שר הטבעות" שתשודר במהלך 2022 בשירות הזרמת המדיה פריים וידאו.

בשנת 2023 ביים וכתב עבור נטפליקס את מותחן ההישרדות "אחוות השלג".

בשנת 2025 לקח חלק בהפקת הסרט הספרדי-ארגנטינאי "Vieja loca" בו כיכבה כרמן מאורה. 

## קישורים חיצוניים

קטגוריה:במאי קולנוע ספרדים
קטגוריה:ספרדים שנולדו ב-1975
אמונל

**אמונל** (Ammonal) הוא חומר נפץ המורכב מאמוניום חנקתי ואבקת אלומיניום והיה בשימוש נרחב במלחמת העולם הראשונה כתחליף זול ל-TNT טהור, ונותר בשימוש למטרות חציבה וכריה. למטרות אלו כמו גם שימוש ברימוני יד ופגזים עירבו את האמונל עם TNT ופחם.

האמוניום החנקתי מתפקד בתור מחמצן ואבקת האלומיניום כדלק.

התערובת מושפעת מאוד מלחות כי אמוניום חנקתי הוא מאוד היגרוסקופי. קלות הפיצוץ תלויה ביחסים בין שני הרכיבים. יחס של 95:5 בין הדלק למחמצן הוא רגיש למדי ואינו מאוד יציב, אך אינו דורש הלם חזק מדי להפעלה.

 שימוש באמונל למטרות חציבה או כרייה נעשה בדרך כלל בתוך פחיות מתכת או שקיות אטומות כדי למנוע חדירת לחות.

מהירות ההתפוצצות של אמונל הוא כ-4,400 מטרים לשנייה.

## היסטוריה
בתחילת 1916 הצבא הבריטי עשה שימוש באמונל לצורך המוקשים שהטמין במהלך מלחמת העולם הראשונה, החל בקרב על הסום.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חומרי נפץ
המפלגה הרפובליקנית של ארמניה

ממוזער|250x250 פיקסלים|מטה המפלגה ברחוב מליק-אדמיאן בירוואן
**המפלגה הרפובליקנית של ארמניה** (בארמנית: **Հայաստանի Հանրապետական Կուսակցություն**, ՀՀԿ; Hayastani Hanrapetakan Kusaktsutyun, HHK) הייתה המפלגה הלאומנית והשמרנית הגדולה ביותר בארמניה. במפלגה היו כ-140,000 חברים (נכון ל-2008), והיא שלטה על רוב גופי הממשלה בארמניה.

האקונומיסט תיאר את המפלגה כ"מפלגת כוח טיפוסית פוסט-סובייטית המורכבת בעיקר מבכירים, פקידי ממשלה, עובדי מדינה ואנשי עסקים עשירים בעלי קשרים בממשלה." היא תוארה על ידי פרשנים פוליטיים כתנועה ללא אידאולוגיה פוליטית.

המפלגה הייתה מפלגת השלטון בארמניה - כל ראשי הממשלה מ-1999 עד 2018, היו חברי המפלגה. בשל כך, הייתה המפלגה מוקד לביקורת מצד ארגוני האופוזיציה בארמניה. ביקורת זו, הביאה לבסוף לנפילתה בשנת 2018.

## תוצאות הבחירות
### הבחירות לפרלמנט

### הבחירות לנשיאות

## קישורים חיצוניים

* 

## הערות שוליים

קטגוריה:ארמניה: מפלגות
קטגוריה:ארמניה: מפלגות שמרניות
קטגוריה:מפלגות שהוקמו ב-1990
יחסי לבנון–מלזיה

**יחסי לבנון–מלזיה** הם היחסים הדיפלומטיים שבין **[[לבנון|הרפובליקה הלבנונית]]** ל'''פדרציית מלזיה'''.

## יחסים כלכליים
בין שתי המדינות נחתם הסכם בדבר מניעת כפל מס. המדינות מקיימות שיתוף פעולה כלכלי.

* בשנת 2015, שווי הסחורה שיוצאה ממלזיה ללבנון הגיעה לסך 62.7 מיליון דולר אמריקאי והיא כללה בעיקר שמן דקלים, שמן קוקוס, מרגרינה, ערכת קפה ותה, מעגלים חשמליים, מזגנים ועוד. באותה שנה, שווי הסחורה שיוצאה מלבנון למלזיה הגיעה לסך 7.42 מיליון דולר אמריקאי והיא כללה בעיקר משקאות חריפים, שוקולד, חוברות ועוד.

## יחסים ביטחוניים
מלזיה נטלה חלק פעיל ביוניפי"ל. במהלך משימתה, שלחה מלזיה כ-877 שומרי שלום.

## ייצוג

* לבנון מיוצגת במלזיה על ידי שגרירות בקואלה לומפור, בירת מלזיה.
* מלזיה מיוצגת בלבנון על ידי שגרירות בביירות, בירת לבנון.

## הערות שוליים

קטגוריה:ערכים ללא קטגוריות פיזיות - יחסי חוץ
ברית המוצא

**ברית "המוצא"** (גם "היציאה", בארמנית: **«Ելք» դաշինք**) היא שמה של מפלגה ליברלית פוליטית בארמניה. נוצרה ב-12 בדצמבר 2016 ממיזוגן של מפלגת "ההסכם האזרחי", "ארמניה הבהירה" ותנועת "רפובליקה".

על פי התוצאות של הבחירות לפרלמנט ב-2017 למפלגה 9 מושבים בפרלמנט והיא נוקטת בעמדה ביקורתית כלפי הקואליציה בראשות המפלגה הרפובליקנית של ארמניה. נציגי המפלגה השתתפו במחאות ההמוניות שפרצו באפריל 2018.
## אידאולוגיה
האידאולוגיה של המפלגה מבוססת על ליברליזם. בענייני מדיניות החוץ, המפלגה מתנגדת להצטרפות ארמניה לאיחוד הכלכלי האירואסייתי וכי הייתה להצטרפות השפעה שלילית על המדינה. הברית מציעה לחדש את המשא ומתן עם האיחוד האירופי באשר לחתימת הסכם על סחר חופשי מקיף.
## תוצאות בבחירות
### בבחירות לפרלמנט

### בבחירות לראשות העיר ירוואן

## קישורים חיצוניים

## הערות שוליים

קטגוריה:ארמניה: מפלגות ליברליות
קטגוריה:ארמניה: מפלגות
קטגוריה:מפלגות שהוקמו ב-2016
ארמניה המשגשגת

**מפלגת ארמניה המשגשגת** (בארמנית: **Բարգավաճ Հայաստան կուսակցություն**, בקיצור **ԲՀԿ**), היא מפלגה פוליטית בארמניה. היא נוסדה על ידי איש העסקים גאגיק צארוקיאן ב-30 אפריל 2004, כאשר נערך הקונגרס המייסד של המפלגה.

נשיא ארמניה השני רוברט קוצ'ריאן סייע להקמת המפלגה (יש הטוענים שקוצ'ריאן עצמו ייסד אותה). השפעתו של קוצ'ריאן ותפקידו במפלגה, היה נושא לדיון. ב-2012 "רוב האנליסטים" האמינו שקוצ'ריאן היה "מעורב מקרוב בענייני המפלגה" וכמה אף טענו שקוצ'ריאן הוא מנהיג המפלגה בפועל, בעוד אחרים סירבו להאמין כי יש לו השפעה כלשהי על ענייני המפלגה.

## בסיס הכוח
על פי הסוציולוג קארן סרגסיאן בסיס הכוח של המפלגה הוא, במידה רבה, באזורים בהן מתגוררת אוכלוסייה כפרית. מחוז קוטאיק נחשב למעוזה. במהלך הבחירות הפרלמנטריות בשנת 2012 ארמניה המשגשגת הפכה למפלגה הגדולה ביותר וזכתה בכ-47.5% מהקולות באותו מחוז, הרבה מעל הממוצע הארצי שעמד על 30%. בעוד במחוז הבחירה ה-28, שכלל את העיר אבוביאן ובמספר כפרים סמוכים, זכתה המפלגה ב-71% מהקולות.

## תוצאות הבחירות
### הבחירות לפרלמנט

### הבחירות לנשיאות

## קישורים חיצוניים

* 

## הערות שוליים

קטגוריה:ארמניה: מפלגות
קטגוריה:ארמניה: מפלגות שמרניות
קטגוריה:מפלגות שהוקמו ב-2004
יואל אוגוסטו לוי

**יואל אוגוסטו לוי** (15 ביולי 1888 – 14 באוגוסט 1975) היה מנהל ישראלי ששימש כנשיא התאחדות התעשיינים בישראל.

## ביוגרפיה
**יואל אוגוסטו לוי** נולד באנקונה, ממלכת איטליה ב-15 ביולי 1888. הוא היה פעיל בתנועה הציונית באיטליה ושימש כיושב ראש ההסתדרות הציונית במקום. הוא למד משפטים במילאנו, וב-1938 עלה עם משפחתו לארץ ישראל והצטרף לשורות ההגנה. בהמשך עשה הסבה מקצועית והחל להשתלב בחיי הכלכלה והתעשייה בארץ.

בין היתר ארגן את חברת ההשקעות של בנק דיסקונט ונתמנה למנכ"ל. בעקבות ידידותו עם אריה שנקר הגיע לוי להתאחדות התעשיינים, ושימש חבר הוועד הפועל ויו"ר המחלקה המשפטית. בשנת 1964 נתמנה ליו"ר הנשיאות האקדמית של אוניברסיטת תל אביב.

לאחר התפטרותו של אברהם קליר מתפקיד נשיא התאחדות התעשיינים, התמנה לוי לתפקיד בעקבות הפצרות רבות של חברי ההתאחדות. בתפקידו התמקד בפיתוח תעשיות עתירות ידע ובפיתוח התחרות של התעשייה הישראלית עם תעשיות חוץ לארץ. כמו כן עסק רבות בטיפוח יחסי העבודה של ההתאחדות עם ההסתדרות.

לוי נפטר ב-14 באוגוסט 1975 ברמת גן והובא למנוחות בבית העלמין קריית שאול בתל אביב.

ארכיונו שמור במחלקת הארכיונים בספרייה הלאומית

## הערות שוליים

קטגוריה:אנשי העלייה החמישית
קטגוריה:לוחמי ההגנה
קטגוריה:נשיאי התאחדות התעשיינים
קטגוריה:תעשיינים ישראלים
קטגוריה:ישראלים ילידי איטליה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1888
קטגוריה:ישראלים שנפטרו ב-1975
קובי יפרח

**יעקב (קובי) יפרח** (נולד ב-2 בספטמבר 1996) הוא מפתח גוף ואיש עסקים ישראלי, הישראלי היחיד שזכה במר יוניברס ג'וניור מטעם איגוד NABBA. משנת 2019 קובי מחזיק בכרטיס מקצוען (IFBB PRO), והוא הישראלי הצעיר מכולם שזכה בו (22).

## ביוגרפיה
יפרח נולד וגדל בזכרון יעקב, לבית דתי-חרדי, שמנה 8 אחים ואחיות. כבר בגיל 11 אחיו הגדול מאיר חשף אותו לעולם פיתוח הגוף. כשהיה צעיר נשלח ללמוד בישיבה בטבריה, אך היה נוהג לצאת משיעורי תורה על מנת להתאמן בחדר הכושר.

בגיל 16 התחרה לראשונה במר ישראל מטעם איגוד NABBA, בו זכה במקום השני בקטגוריית הנוער. בשנת 2013 זכה לראשונה בתחרות מר ישראל, בה הפסיד בגמר בשנה שלפני כן. הוא החזיק בתואר מר ישראל מטעם איגוד NABBA עד גיל 21 במשך 4 שנים, כאשר בין השנים 2015–2016 הוא זכה גם כמנצח אלוף האלופים של תחרות זו. ביולי 2015 זכה בתואר סגן מר עולם לנוער בתחרות שנערכה במלטה, ובמאי שנה לאחר מכן זכה שוב במקום השני, בתחרות מר עולם שנערכה בברזיל.

באוקטובר 2016 זכה בתחרות מר יוניברס מטעם איגוד NABBA. שנה לאחר מכן, זכה יפרח שנית בתחרות זו, שנערכה בברמינגהאם שבאנגליה.

ב-8 באפריל 2018 התחרה בתחרות "טופ דה קולמאר" שבצרפת, והתמודד בקטגוריית ה"סמי פרו", שאינה מוגבלת בגיל. יפרח זכה במקום השני בתחרות זו. חודש לאחר מכן זכה במר ישראל ובאלוף האלופים בפעם השלישית. ב-10 ביוני התחרה בתחרות מר אולימפיה לחובבנים בספרד. הוא זכה במקום הראשון בקטגוריית הגיל עד 24, ובמקום החמישי בקטגוריית "בילדינג כבד עד 90 קילו". יפרח עלה להתחרות במשקל 86 ק"ג.

ב-9 ביוני 2019 זכה במקום הראשון בתחרות מר אולימפיה לחובבנים, מעמד שהקנה לו כרטיס מקצוען (IFBB pro).

## חיים אישיים
מאז שנת 2016 יפרח משמש בתור פרזנטור של חברת ביגוד מפתחי הגוף "גורילה וויר". הוא משמש גם כפרזנטור חברת תוספי התזונה לספורטאים הקנדית "בברלי נוטרישן".

מאמנו האישי בתקופה זו היה דני קגנוביץ'. יפרח חבר באיגוד NABBA. בשנת 2018 פתח תוכנית אימונים וייעוץ אישי בתחום פיתוח הגוף. בשנת 2021 החל ללוות ספורטאים המעוניינים לשפר את גופם.
בשנת 2024 הקים קובי את המיזם AutoFit, סטארטאפ שמטרתו לתת פתרון לניהול לקוחות, מעקב אחרי תוכניות אימונים ותזונה, תשלומים וכו.

כיום מאמנו האישי הוא סטפן קינזל, אחת הדמויות הכי ידועות בעולם פיתוח הגוף ומי שמאמן את מיטב הספורטאים בתחרות מר אולימפיה.

ביולי 2021 נישא לבת זוגו, יובל אזולאי.

באוגוסט 2024 נולדה לקובי ויובל בת בכורה, אביגיל.

## קישורים חיצוניים

* קובי יפרח באתר gossipbuilder
* קובי יפרח באתר The Flex Files.
* מר יוניברס הצעיר: אני מצליח הודות לחינוך החרדי שקיבלתי, מאמר בThe Times of Israel, 2016. 
* 

קטגוריה:מפתחי גוף ישראלים
קטגוריה:זכרון יעקב: אישים
קטגוריה:בוגרי המכללה האקדמית בווינגייט
קטגוריה:ישראלים שנולדו ב-1996
אליפות אירופה בג'ודו 2018

**[[אליפות אירופה בג'ודו]] לשנת 2018** התקיימה בין התאריכים 26-28 באפריל בגני התערוכה בתל אביב, ישראל. בתחרות התחרו 368 ספורטאים מ-44 מדינות.

במשלחת הישראלית התחרו 17 ספורטאים ב-12 מתוך 14 קטגוריות המשקל השונות. המשלחת הישראלית זכתה בארבע מדליות כאשר שגיא מוקי זכה במדליית זהב בקטגוריית המשקל עד 81 ק"ג, גפן פרימו זכתה במדליית ארד בקטגוריית המשקל עד 52 ק"ג, טל פליקר זכה במדליית ארד בקטגוריית המשקל עד 66 ק"ג ופיטר פלצ'יק זכה במדליית ארד בקטגוריית המשקל עד 100 ק"ג.

## סקירה
ב-20 באפריל 2017, הודיע איגוד הג'ודו האירופי כי ישראל תארח את אליפות אירופה בג'ודו לשנת 2018.

האליפות נערכה בביתן 2 שבמרכז הירידים בתל אביב, שם הוקם מתחם בגודל של כ-6,200 מ"ר ובו טריבונה זמנית עם כ-4,000 מקומות ישיבה אשר כללה אזור צפייה לנכים ומתחם הושבה ל-100 עיתונאים. ממול לטריבונה הראשית הוקמה טריבונה אשר הייתה מיועדת לצוות הטכני, השיפוט ובעלי התפקידים באיגוד הג'ודו האירופי. עלות אירוח האליפות הוערכה בכ-11 מיליון ש"ח.

## טבלת המדליות

## רשימת הזוכים
### גברים

### נשים

## המדינות המשתתפות
באליפות השתתפו בסך הכל 368 ספורטאים מ-44 מדינות:

## קישורים חיצוניים
* 
* דף האליפות באתר איגוד הג'ודו האירופי
* האליפות באתר JudoInside

## הערות שוליים

2018
קטגוריה:2018 בספורט
קטגוריה:2018 בישראל: ספורט
אירופה, אליפות 2018
קטגוריה:תל אביב-יפו: תחרויות ספורט
קטגוריה:תחרויות ספורט בין-לאומיות בישראל
יחסי מלזיה – קוריאה הצפונית

**יחסי מלזיה-קוריאה הצפונית** הם היחסים הבילטרליים בין **[[מלזיה|פדרציית מלזיה]]** לבין **[[הרפובליקה הדמוקרטית העממית של קוריאה]]**.

## סקירה כללית
היחסים בין המדינות כוננו ב-30 ביוני 1973. באותה תקופה, קוריאה הצפונית ניסתה לשפר את קשריה עם מדינות העולם. שגרירות קוריאה הצפונית בקואלה לומפור נפתחה בשנת 2003, יחד עם שגרירות מלזיה בפיונגיאנג. היחסים בין המדינות השתפרו לאחר מכן. ב-2009, מלזיה הפכה למדינה הראשונה שאזרחיה יכלו לנסוע לקוריאה הצפונית ללא אשרה.

### התנקשות קים ג'ונג-נאם במלזיה
בשנת 2017, היחסים בין מלזיה לקוריאה הצפונית החלו להדרדר בעקבות ההתנקשות של קים ג'ונג-נאם בנמל התעופה הבינלאומי שבקואלה לומפור, מלזיה.

ב-6 במרץ 2017, ממשלת מלזיה ביטלה את כניסתם של קוריאנים אל המדינה ללא ויזה. ממשלת קוריאה הצפונית אסרה על כל אזרחי מלזיה להיכנס או לצאת מהמדינה. פעולה זה ננקטה גם על ידי ממשלת מלזיה. ב-30 במרץ, לאחר משא ומתן בין שני הצדדים, הורשו כל המלזים והקוריאנים לחזור אל ארצם. זמן קצר לאחר מכן, ראש ממשלת מלזיה, נג'יב רזאק, ציין כי ממשלת מלזיה אינה מתכוונת לנתק את הקשרים הדיפלומטיים עם קוריאה הצפונית.

### ניתוק היחסים
ב-19 במרץ 2021 ניתקה קוריאה הצפונית את יחסיה עם מלזיה בעקבות הסגרת אזרח צפון קוריאני ממלזיה לארצות הברית. באותו יום הורתה ממשלת מלזיה לכל הצוותים הדיפלומטיים מקוריאה הצפונית לעזוב את המדינה תוך 48 שעות.

## יחסים כלכליים
המדינות מקיימות שיתוף פעולה בתחום הכלכלה והמסחר.

* בשנת 2015, שווי הסחורה שיוצאה ממלזיה לקוריאה הצפונית הגיעה לסך 4.7 מיליון דולר אמריקאי והיא כללה בעיקר שמן דקלים, שמן קוקוס, שסתומים, תכשיטי זכוכית ועוד. באותה שנה, שווי הסחורה שיוצאה מקוריאה הצפונית למלזיה הגיעה לסך 979 אלף דולר אמריקאי והיא כללה בעיקר כלים רפואיים, דשנים, אורז ועוד.

## ייצוג
* מלזיה מיוצגת בקוריאה הצפונית על ידי שגרירות בפיונגיאנג, בירת קוריאה הצפונית.
* קוריאה הצפונית מיוצגת במלזיה על ידי שגרירות בקואלה לומפור, בירת מלזיה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מלזיה – קוריאה הדרומית

**יחסי מלזיה-קוריאה הדרומית** הם היחסים הדו-צדדיים שבין **[[מלזיה|פדרציית מלזיה]]** לבין **[[הרפובליקה של קוריאה]]**.

## סקירה כללית
היחסים בין שתי המדינות כוננו ב-23 בפברואר 1960.

מספר הדרום קוריאנים במלזיה שילש את עצמו בין השנים 2005 ל-2007, והגיע ל-14,934 דרום קוריאנים. כ-200,000 תיירים דרום קוריאנים ביקרו במלזיה בשנת 2006, כאשר קוטה קינבאלו היה היעד הנפוץ ביותר. בשנת 2008, ממשלת דרום קוריאה חילקה מלגות בסך 8 מיליון דולר אמריקאי ל-48 סטודנטים.

## יחסים כלכליים
היקף הסחר בין המדינות מסתכם מדי שנה במיליארדי שקלים. המדינות מקיימות קשרים כלכליים נרחבים.

* בשנת 2015, שווי הסחורה שיוצאה ממלזיה לקוריאה הדרומית הגיעה לסך 8.16 מיליארד דולר אמריקאי והיא כללה בעיקר גז בישול, נפט מזוקק, חלקי מכונות, טלפונים, מעגלים משולבים, אלומיניום ועוד. באותה שנה, שווי הסחורה שיוצאה מקוריאה הדרומית למלזיה הגיעה לסך 7.88 מיליארד דולר והיא כללה בעיקר מעגלים משולבים, מכוניות, פסטה, גומי סינתטי, נחושת מזוקקת ועוד.

## ייצוג

* מלזיה מיוצגת בקוריאה הדרומית על ידי שגרירות בסיאול, בירת קוריאה הדרומית.
* קוריאה הדרומית מיוצגת במלזיה על ידי שגרירות בקואלה לומפור, בירת מלזיה.

## הערות שוליים

קטגוריה:ערכים ללא קטגוריות פיזיות - יחסי חוץ
Love Profusion

**Love Profusion** (בעברית: "**שפע אהבה**") הוא סינגל של הזמרת מדונה מתוך אלבומה התשיעי, American Life. השיר פורסם כסינגל הרביעי והאחרון מתוך האלבום ב-8 בדצמבר 2003, על ידי חברות התקליטים האחים וורנר ומאבריק רקורדס.

השיר הגיע למקום הראשון במצעד השירים שבספרד.

## רקע וכתיבה
השיר נכתב והופק על ידי מדונה ומירווה אחמדזאי. את השיר ביצעה לראשונה באמריקה און ליין, כחלק ממופע לקידום האלבום, American Life ולאחר מכן, הוא יצא לאור כסינגל ואף הופצו ביחד איתו מספר רמיקסים רשמיים שנעשו על ידי תקליטנים שונים.

מבחינה מוזיקלית, השיר הוא שיר אלקטרוני ופולק אשר מכיל תופי בס, בשילוב של גיטרה וגיטרה אקוסטית וקולות רקע של גבר וזאת, תוך שניתן לשמוע שירה בצורת גמגום. מבחינה לירית, השיר הוא שיר ביקורת, בו מדונה נאלצת להתמודד עם המבוכה של התרבות האמריקאית.

## ביקורות והצלחה
כלפי השיר הופנו שלל ביקורות חיוביות ושבחים ממבקרי המוזיקה, על השימוש בגיטרה האקוסטית ואף כינו את השיר כגולת הכותרת של האלבום American Life, אם כי חלק מהם ציין שהשיר דומה לשירים אחרים באלבום.

השיר לא הצליח להיכנס למצעד הבילבורד הוט 100, אך הוא הגיע למקום הראשון במצעד שירי הדאנס קלאב ובמצעד שירי הדאנס המסחריים. באופן כללי, השיר ספג הצלחה בינונית בעולם אם כי הצליח להגיע למקום השלישי בקנדה, למקום האחת עשרה בהממלכה המאוחדת, ולמקום הראשון בספרד.

## וידאו קליפ
הווידאו קליפ הנלווה שיצא עבור השיר, בוים על ידי לוק בסון וצולם באולפני וורנר על גבי מסך ירוק. בקליפ נראית מדונה הולכת בעיר עד שהיא נכנסת לתוך רקע סוריאליסטי מלא פרחים אדומים, ים ופיות. השיר גם הופיע בפרסומת של חברת הטיפוח "Estée Lauder", בה הפרסומת של השיר הייתה דומה לקליפ ואף הוצגה ב-10,000 בתי קולנוע ברחבי העולם.

מדונה ביצעה את השיר בחלק מהיעדים בסיבוב ההופעות "Re-Invention World Tour" ואחרי כמה זמן השיר ירד מרשימת השירים שלו.

## מיקומי שיא

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי מירווה אחמדזאי
קטגוריה:שירים שהופקו על ידי מדונה
קטגוריה:שירים שהופקו על ידי מירווה אחמדזאי
קטגוריה:שירים על ארצות הברית
קטגוריה:בלדות משנות ה-2000
קטגוריה:בלדות פולק
קטגוריה:סינגלים שהגיעו למקום הראשון בספרד
יחסי דנמרק–יוון

**יחסי דנמרק–יוון **הם היחסים בין דנמרק לבין יוון. שתי המדינות הם חברות מלאות של הארגון לביטחון ולשיתוף פעולה באירופה, הארגון לשיתוף פעולה ולפיתוח כלכלי, נאט"ו והאיחוד האירופי.

## היסטוריה
[ממוזער|226x226 פיקסלים|[גאורגיוס הראשון, מלך היוונים]]
הקשר הראשון בין הדנים ובין היוונים היה במהלך המאה ה-4 לפנה"ס, כאשר סוחר יווני פיתאס הלך לדנמרק. בשנת 1863, לאחר הדחת אותון, מלך יוון, הוכתר בנו של כריסטיאן התשיעי, מלך דנמרק - וילהלם, כגאורגיוס הראשון, מלך היוונים. השושלת הדנית שלטה בממלכת יוון לסירוגין, עד לביטול המונרכיה בשנת 1974. בשנת 1992 נפתח המכון הדני באתונה.

## רשימה של הסכמים בילטרליים
* פיוס, והסדר בוררות שיפוטית, אתונה, 13 באפריל 1933
* הדרך להגשת מסמכים משפטיים, אתונה, 18 ביוני 1936
* ניצול של נתיבי תחבורה אוויריים רגילים, אתונה, 14 בנובמבר 1947
* הסכם הסחר, קופנהגן, 25 בפברואר 1949
* חילופי מסמכים על פטנטים, אתונה, 2 ביוני 1952
* ביטול הדרישה לוויזה, אתונה, 1 באפריל 1953
* פטור הדדי ממס הכנסה ליבוא ספנות או תעופה, אתונה, 4 במרץ 1961
* שיתוף פעולה תרבותי, אתונה, 17 בספטמבר 1976
* הובלה בינלאומית עם פרוטוקול מצורף, קופנהגן, 2 בפברואר 1979
* הימנעות מכפל מס הכנסה, קופנהגן, 18 במאי 1989

## ביקורים רשמיים
מרגרטה השנייה, מלכת דנמרק השתתפה באולימפיאדת אתונה (2004) ובביקור רשמי יוון במאי 2006.

## יחסים דיפלומטיים
דנמרק מחזיקה ביוון שגרירות באתונה ו-8 קונסוליות בחאניה, קורפו, הרקליון, קוס, פטראס, רודוס, סלוניקי ווולוס. מאידך, יוון מחזיקה בדנמרק שגרירות בקופנהגן וקונסוליה כללית באורהוס.

## קישורים חיצוניים

* השגרירות הדנית באתונה
* השגרירות היוונית בקופנהגן

## הערות שוליים

קטגוריה:ערכים ללא קטגוריות פיזיות - יחסי חוץ
שלמה סימנובסקי

**שלמה סימנובסקי** (נולד ב-14 באוקטובר 1938) כתב מעל 20 ספרים בתחום הפיננסי, כותב בעיתוני הכלכלה ומהמייסדים של מיטב בית השקעות.

## ביוגרפיה
שלמה גדל בירושלים. הוריו עלו מפולין. הוא בעל תואר ראשון בכלכלה מהאוניברסיטה העברית בירושלים.

בשנת 1979 הקים את בית ההשקעות מיטב, ביחד עם שותפו צבי סטפק.

שלמה כתב מעל 20 ספרים למתחילים בנושאים פיננסים שונים, כגון: מתמטיקה, סטטיסטיקה, שוק ההון, חשבונאות, כלכלה ועוד.

לאחרונה הספרים למתחילים תורגמו ל-5 שפות ונמכרים באמצעות כל המפיצים המקוונים המובילים בעולם.

## מספריו

* הבורסה למתחילים
* כלכלה א׳ למתחילים
* כלכלה ב׳ למתחילים
* חשבונאות למתחילים
* סטטיסטיקה למתחלים
* מימון למתחילים

## ראו גם
* מיטב בית השקעות

## קישורים חיצוניים
* 
* 

קטגוריה:אנשי עסקים ישראלים
אנדרטת מלחמת ארצות הברית-ספרד

**אנדרטת מלחמת ארצות הברית–ספרד** (באנגלית: **Spanish–American War Memorial**) ניצבת בבית הקברות הלאומי ארלינגטון שליד וושינגטון די. סי., בירת ארצות הברית. היא מוקדשת לזכרם של האמריקנים שנהרגו במלחמה. האנדרטה נחנכה בשנת 1902, ארבע שנים לאחר המלחמה.

האנדרטה הוקמה ביוזמת ארגון נשים - האגודה הלאומית של הגברות הקולוניאליות של אמריקה, אשר גם תכננה את האנדרטה וגייסה מתרומות פרטיות את המימון הדרוש להקמתה.

## האנדרטה
האנדרטה ניצבת בכיכר דשא עגולה בחלקו המערבי של בית הקברות ארלינגטון, בקרבת שלוש חלקות שבהן נקברו חללים של המלחמה. היא עמוד גרניט בגובה של 16 מטרים. בראשה קבועים גלובוס ועליו פסל נשר הפורש את כנפיו כשפניו מערבה. על גבי הגלובוס נמצא תבליט של רצועה ועליה 13 כוכבים, כמספר המדינות החברות המקוריות בארצות הברית. הגלובוס נח על גבי כותרת קורינתית הקבועה בראש העמוד. העמוד עצמו ניצב על גבי בסיס רבוע שתחתיו שתי מדרגות. על ארבע הפאות העליונות של הבסיס הרבוע קבועים 11 כוכבי ארד, 44 בסך הכל. בארבע הפינות של הבסיס התחתון של האנדרטה קבועים כדורי גרניט כהה.

שלט ארד קבוע בעברו המערבי של בסיס האנדרטה, ועליו הכתובת הבאה:

ממזרח לעמוד, מעבר לדרך המקיפה את הכיכר שבה הוא ניצב, הוצבו על גבי כנים ארבעה תותחים שנלקחו שלל מספרד במהלך המלחמה. שניים מהם, במרכז, הם תותחים מודרניים שנלקחו מאוניות ספרדיות. קני התותחים פונים מזרחה. ארבעת התותחים היוו למעשה את האנדרטה הראשונה למלחמה והוצבו במקומם הנוכחי בשנת 1900, לפני הקמת עמוד האנדרטה.

האנדרטה נחנכה בטקס המוני ב-21 במאי 1902 במעמד נשיא ארצות הברית תאודור רוזוולט, שהיה בעצמו מהלוחמים שהשתתפו במלחמה.

בשנת 1964 הוסיפה האגודה הלאומית של הגברות הקולוניאליות של אמריקה שלט ארד שני בעברו המזרחי של בסיס האנדרטה. הוא מוקדש לזכר כל חללי ארצות הברית במאה העשרים.

בשנת 2008 הוסיפה האגודה שלט ארד שלישי, הקבוע על בסיס בקרקע בשוליים המערביים של כיכר הדשא שבה ניצבת האנדרטה. שלט זה מוקדש לכל המשרתים את ארצות הברית.

האגודה ביקשה במקור לחרות על גבי האנדרטה את שמות כל הרוגי המלחמה, אך התברר שמספרם רב מדי לכך. במקום זאת הפיקה האגודה כרך מהודר בעל דפי קלף וכריכת עור שבו נרשמו שמות כל החללים. כרך זה הוצג בתחילה בבית ארלינגטון, ולאחר מכן במשרד באמפיתיאטרון הזיכרון. נכון לשנת 2013 לא ידוע מקומו של הכרך.

## ראו גם
* אנדרטת האונייה מיין

## קישורים חיצוניים

* האנדרטה, באתר בית הקברות הלאומי ארלינגטון

## הערות שוליים

מלחמת ארצות הברית–ספרד
מלחמת ארצות הברית–ספרד
אנדרטה
עלא ורדי

**עלא ורדי** (בערבית: **علاء وردي**; נולד ב-17 בינואר 1987) הוא זמר-יוצר, מפיק מוזיקלי ואמן א-קפלה סעודי. מרבית שיריו הם גרסאות כיסוי בסגנון ערבי לשירי פופ מערבים.

## ביוגרפיה
ורדי נולד ב-1987 להורים ממוצא איראני בריאד, בירת ערב הסעודית. את דרכו המוזיקלית החל שלמד הנדסת קול באוניברסיטת ירדן.

ב-2011 הקים את להקת הייג'ן עמה יצר גרסאות כיסוי בתחילה בשפה הערבית.

בשנת 2013 הוציא יחד עם הקומיקאי הישאם פאגה  גרסת א-קפלה סאטירית לשיר "No Woman, No Cry" של בוב מארלי בשם "No Woman, No Drive" השיר מותח ביקורת ישירה על התרבות הסעודית ועל החוק האוסר על נשים לנהוג. בעקבות הצלחת השיר גם מחוץ לערב הסעודית החל ורדי לבצע גרסאות כיסוי בסגנון א-קפלה לשירי פופ במגוון שפות, חלקם בגרסאות מזרח תיכוניות וחלקם בגרסות מערביות.

### שירים בולטים
*Sha3ri Yot3eboni"
*"Risala Ela..."
*"Ye5lef"
*"Garfan Bel-So3odia"
*"Fe Shi Makan" (feat. Angie Obeid)
*"Laying in Bed After a Good Day"
*"7aram"
*"Ma3gool"
*"Shalamonti Fel7al"
*"Wenti Mastaneti"

### גרסאות כיסוי
*Chandelier של סיה יחד עם דימאה בואב.
*Aicha של שב ח'אלד השיר מבוצע בצרפתית ובערבית.
*Jai Ho שיר הנושא של הסרט נער החידות ממומביי מבוצע בהינדית.
*Fi Hagat של נאנסי עג'רם.
*Şıkıdım של טרקאן השיר מבוצע בטורקית.
*Royals של לורד
*Mr. Simple של Super Junior יחד עם וונו צ'אנג  השיר מבוצע בקוראנית ובערבית.
*They Don’t Care About Us של שב ח'אלד יחד עם האני אל דאשאן, השיר בוצע בערבית ובאנגלית.
*אבולוציה של מוזיקה ערבית- אוסף של שירים ערבים מכל הזמנים בגרסת אקאפלה.

### עם להקת הייג'ן
עם הלהקה ביצע ורדי שירי מקור ערבים בליוי כלי נגינה וגרסאות כיסוי לשירים מערבים עם מנגינה מערבית אך בתרגום ישיר לערבית אחת מהגרסאות הבולטות היא גרסת רוק ערבית לשיר Comfortably Numb של פינק פלויד, בניגוד לשירי האקפלה אותם ורדי מבצע רק ברשת, יחד עם להקת הייג'ן הוא נוהג לבצע הופעות חיות.

## דיסקוגרפיה

## קישורים חיצוניים
* 

* עלאא ורדי: האזינו ל-42 שירים בערבית מדוברת מתחילת המאה העשרים ועד ימינו, באתר (חכימא המזרח התיכון)}

קטגוריה:להקות א-קפלה
קטגוריה:זמרים השרים בערבית
קטגוריה:ערב הסעודית: תרבות
קטגוריה:זמרים השרים בטורקית
קטגוריה:סעודים
קטגוריה:סעודים שנולדו ב-1987
קווירינוס (מיתולוגיה)

[ממוזער|שמאל|250px|[דנריוס מדמיין קווירינוס על פני המטבע, והכתרתה של קרס בצד השני, הונצח ברומא של שנת 56 לפנה"ס]]
במיתולוגיה הרומית **קווירינוס** (בלטינית: **Quirīnus**) הוא אל קדמון מתקופת המלוכה הרומית. היה גם כינוי של האל יאנוס.

## אטימולוגיה
Quiris בלטינית פירושה "חנית", ומשמעות קווירינוס הוא "המשתמש בחנית". אפשרות נוספת לפירוש השם היא מ"קוריה", שהיה אל במדינה הרומית.

## היסטוריה
נראה שקווירינוס היה אל המלחמה בו האמינו בסאבין. סאבין, שבט שישב על אחד משבע הגבעות של רומא. כאשר הרומאים התיישבו באזור, הכת של קווירינוס הפכה להיות חלק מרומא ותרבותה הוטמעה במערכת האמונה הרומית. זה קרה לפני השפעת התרבות היוונית הקלאסית.

בספרו של פלוטרכוס, ''חייו של רומולוס'' נכתב כי זמן קצר לאחר שמייסד רומא נעלם בנסיבות חשודות, אציל בשם פרוקלס יוליוס דיווח כי לרומולוס היה חזון. פרוקלס טען כי המלך הורה לו לומר לבני ארצו, שהוא, רומולוס היה קווירינוס. עד סוף המאה הראשונה לפנה"ס, קווירינוס נחשב למלך האגדי.

ההיסטוריון אנג'לו ברליש טען כי קווירינוס ורומולוס היו במקור אותה ישות אלוהית אשר פוצלה לגיבור ולאלוהים כאשר הדת הרומית איחדה את שניהם.

האל היה מזוהה עם התבואה כוסמין, ולכן ביום שבו מסופר על פי המסורת שרומולוס מת הרומאים היו מכינים מעין טוסט כוסמין כמנחה לאלה פורנקס. בגרסה אחרת של האגדה על רומולוס שצוטטה על ידי פלוטארכוס, הוא נהרג, ונחתך לחתיכות על ידי האצילים בני אותה תקופה. כל אחד מהם לקח חלק מגופו וקברו באדמתם.

ברליש טוען שתבנית זו - פסטיבל של יבול עיקרי, אל, וסיפור של גיבור מרוגז שחלקי גופו קבורים באדמה - הוא דבר מוכר שקורה כאשר פיצול שכזה מתרחש במיתולוגיה של תרבות.

חשיבותו המוקדמת של קווירינוס הובילה להכללתו בשילוש הקפיטולי הראשון, יחד עם מרס (אז אל חקלאי) ויופיטר. עם הזמן, הוא הפך להיות פחות משמעותי, עד שלבסוף נעדר מן המשולש (הוא ומרס הוחלף על ידי יונו ומינרווה). וארו מזכיר את ה"קפיטוליום וטוס", אתר פולחן קדום בקווירינאל, המוקדש ליופיטר, יונו ומינרווה, שביניהם מארטיאל עושה הבחנה בין "צדק ישן" לבין "חדש".

בסופו של דבר, הרומאים החלו להעדיף כתות אישיות ומיסטיות על מערכת האמונות הרשמית של המדינה, ולכן נשמטה האמונה בקווירינוס.

## תיאור
באמנות רומית קדומה, הוא הוצג כאדם מזוקן עם בגדים דתיים וצבאיים. עם זאת, הוא כמעט מעולם לא קיבל תיאור פיזי בתרבות הרומית. הוא היה קשור לעיתים עם צמח ההדס.

## חג/פסטיבל
הפסטיבל הנקרא על שמו "קווירינליה" התקיים ב-17 בפברואר.

## מורשת
אפילו מאות שנים לאחר נפילת האימפריה הרומית, גבעת קווירינאלה ברומא, שנקראה במקור על ידי רומולוס, עדיין הייתה קשורה לאל הקדמון - היא נבחרה כבית המלוכה לאחר כיבוש רומא על ידי בית סבויה ולאחר מכן הפך למקום מגוריהם של נשיאי הרפובליקה האיטלקית.

## קישורים חיצוניים

* 

קטגוריה:אלים רומיים
קטגוריה:מיתולוגיה רומית
ויליאם מאסטרס

**ויליאם האוול מאסטרס** (27 בדצמבר 1915 – 16 בפברואר 2001) היה גינקולוג אמריקאי, הידוע ביותר כחבר בכיר בצוות המחקר של מאסטרס וג'ונסון לנושא המיניות. בין השנים 1957 ל-1990 היו מאסטרס ואשתו השנייה, וירג'יניה אי. ג'ונסון, חלוצי המחקר על התגובה המינית האנושית והאבחון והטיפול בבעיות תפקוד והפרעות מיניות.

## חייו
ויליאם מאסטרס נולד בקליבלנד, אוהיו לפרנסיס ווין מאסטרס ואיסטברוקס טיילור מאסטרס. לזוג היו שני ילדים, ויליאם הבכור ופרנק הצעיר. ויליאם המתבגר סבל מאוד מנחת זרועו של אביו. פרנסיס היה איש קשה, אוהב שליטה ובעל מזג רע. כל ההחלטות בבית היו צריכות לקבל את אישורו, וכאשר נתקף בהתקפי זעם נהג להכות את ויליאם בחגורה, לעיתים עד שזה דימם.

למרות זאת, ויליאם היה ילד מבריק שהצטיין בבית הספר. דודתו סאלי החליטה לממן את שכר הלימוד שלו והוא למד במכינה לבנים בשם לורנסוויל. מרגע שוויליאם החל בלימודיו, אביו התייחס אליו כאל מבוגר וחדל כמעט לגמרי להעניק לו תמיכה כספית או משפחתית, וויליאם שב לבקר בביתו רק לעיתים רחוקות.

משסיים ויליאם את המכינה, הוא החל ללמוד במכללת המילטון בניו יורק והשלים בה את לימודיו. לאחר מכן, הוא נרשם לבית הספר לרפואה באוניברסיטת רוצ'סטר וקיבל תואר ברפואה. בהמשך, התקבל מאסטרס כחבר סגל באוניברסיטת וושינגטון בסנט לואיס. ב-1942, הוא נישא לאשתו הראשונה, אליזבת אליס, שכונתה ליבי או בטי, ולזוג נולדו שני ילדים. ויליאם מאסטרס נהג להתפלל בכנסייה האפיסקופלית והיה חבר במפלגה הרפובליקנית.

## מחקר בנושא המיניות

מאסטרם פגש את וירג'יניה אי. ג'ונסון ב-1957, כאשר העסיק אותה כעוזרת במחקר מקיף של המיניות האנושית. מאסטרס התגרש מאשתו הראשונה, אליזבת אליס מאסטרס, ונישא לג'ונסון ב-1971. השניים התגרשו כעבור שני עשורים, לאחר שמאסטרס התאהב באישה אחרת ונישא לה מאוחר יותר, אולם השניים המשיכו יחד את עבודתם המקצועית.
ראו ערך מאסטרס וג'ונסון.

## מותו
ויליאם מאסטרס סבל מסיבוכים כתוצאה ממחלת פרקינסון ומת בטוסון, אריזונה ב-16 בפברואר 2001. אשתו השנייה ושותפתו למחקר, וירג'יניה ג'ונסון, נפטרה ביולי 2013.

## בתרבות הפופולרית
בשנת 2013 עלתה סדרת טלוויזיה בשם "הסקס של מאסטרס" המתארת את מחקרם של הזוג מאסטרס וג'ונסון. הסדרה שודרה במשך 4 עונות עד 2016, בכיכובם של מייקל שין וליזי קפלן.

## קישורים חיצוניים
* 
* 

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:סגל אוניברסיטת וושינגטון בסנט לואיס
קטגוריה:גינקולוגים אמריקאים
קטגוריה:בוגרי מכללת המילטון
קטגוריה:בוגרי בית הספר לרפואה באוניברסיטת רוצ'סטר
קטגוריה:אמריקאים שנולדו ב-1915
קטגוריה:אמריקאים שנפטרו ב-2001
יחסי אוסטריה–יוון

**יחסי אוסטריה–יוון** הם יחסי החוץ בין אוסטריה לבין יוון.

## היסטוריה
לשתי המדינות יחסים דיפלומטיים מאז המאה ה-19, לאחר עצמאות יוון. שתי המדינות לחמו זו בזו במהלך מלחמת העולם הראשונה ובמלחמת העולם השנייה (שבה הייתה אוסטריה חלק מגרמניה הנאצית). כיום, שתי המדינות הן חברות מלאות באיחוד האירופי, וכמו כן, קיימת קהילה יוונית המתגוררת באוסטריה.

## יחסים דיפלומטיים
אוסטריה מחזיקה ביוון שגרירות באתונה ו-2 קונסוליות בהרקליון וסלוניקי. מאידך, יוון מחזיקה באוסטריה שגרירות בווינה וקונסוליה כללית בזלצבורג.

## קישורים חיצוניים

* <font style="vertical-align: inherit;"><font style="vertical-align: inherit;">רשימת הסכמים דו-צדדיים בין שתי המדינות (בגרמנית)</font></font>
* <font style="vertical-align: inherit;"><font style="vertical-align: inherit;">שגרירות אוסטריה באתונה (בגרמנית וביוונית)</font></font>
* <font style="vertical-align: inherit;"><font style="vertical-align: inherit;">משרד החוץ היווני על היחסים עם אוסטריה</font></font>
* <font style="vertical-align: inherit;"><font style="vertical-align: inherit;">שגרירות יוון בווינה (ביוונית וגרמנית)</font></font>

## הערות שוליים

קטגוריה:ערכים ללא קטגוריות פיזיות - יחסי חוץ